# เวลามาตรฐานญี่ปุ่น

| เวลามาตรฐานญี่ปุ่น |
| --- |
| เขตเวลา |
| ออฟเซตเวลาสากลเชิงพิกัด |
| JST | UTC+09:00 |
| เวลาปัจจุบัน |
| 14:30, 14 มิถุนายน 2026 JST [รีเฟรช] |
| การใช้เวลาออมแสง |
| ไม่มีการใช้เวลาออมแสงในเขตเวลานี้ |

| เวลามาตรฐานญี่ปุ่น |
| --- |
|  |
| ชื่อภาษาญี่ปุ่น |
| คันจิ | 日本標準時 |
| คานะ | にほん ひょうじゅんじ にっぽん ひょうじゅんじ |
|

| การถอดเสียง |
| --- |
| โรมาจิ | Nihon Hyōjunji Nippon Hyōjunji |

 |
|  |

พระราชกฤษฎีกาฉบับที่ 167 ออกเมื่อวันที่ 27 ธันวาคม พ.ศ. 2438
**เวลามาตรฐานญี่ปุ่น** (**JST**; 日本標準時 (*Nihon Hyōjunji*)) หรือ **เวลามาตรฐานกลางญี่ปุ่น** (**JCST**; 中央標準時 (*Chūō Hyōjunji*)) เป็นเขตเวลามาตรฐานของประเทศญี่ปุ่น และเร็วกว่า UTC 9 ชั่วโมง ยกตัวอย่างเช่น หาก UTC เป็นเวลาเที่ยงคืน (00:00) ประเทศญี่ปุ่นจะเป็นเวลา 09:00 ประเทศญี่ปุ่นไม่มีการใช้เวลาออมแสง ถึงแม้ว่าการนำไปใช้งานก่อให้เกิดประเด็นในบางกรณี

เวลามาตรฐานญี่ปุ่นเป็นเวลาเดียวกับเวลามาตรฐานเกาหลี เวลามาตรฐานอินโดนีเซียตะวันออก และเวลายาคุทซก์ ระหว่างสงครามโลกครั้งที่สอง มักถูกเรียกว่า **เวลามาตรฐานโตเกียว** ในบริบทตะวันตก

## ประวัติ

ระหว่างปี ค.ศ. 1948-1951 ประเทศญี่ปุ่นภายใต้ยึดครองสหรัฐอเมริกา เคยใช้เวลาออมแสงระหว่างวันเสาร์แรกของเดือนพฤษภาคม เมื่อเวลา 24:00 น. ไปจนถึงวันเสาร์ที่สองของเดือนกันยายน เมื่อเวลา 24:00 (ยกเว้นปี ค.ศ. 1949 ที่เริ่มตั้งแต่วันเสาร์แรกของเดือนเมษายน เวลา 24:00 น.) จนถึงปัจจุบันมีความพยายามที่จะใช้เวลาออมแสงอีกครั้งในญี่ปุ่น แต่จนถึงปัจจุบันยังไม่มีการใช้แต่อย่างใด

## เขตเวลาของจักรวรรดิญี่ปุ่น

มีการใช้งานเขตเวลาสองเขตในประเทศญี่ปุ่นระหว่างเดือนมกราคม ค.ศ. 1896 ถึงกันยายน ค.ศ. 1937:

| เวลาออฟเซต | ชื่อ | ญี่ปุ่น | อักษรโรมัน | ภูมิภาค |
| --- | --- | --- | --- | --- |
| GMT+08:00 | เวลามาตรฐานตะวันตก | 西部標準時 | Seibu Hyōjunji | โอกินาวะตะวันตกและไต้หวัน (ดูเพิ่มที่เวลาในไต้หวัน) |
| GMT+09:00 | เวลามาตรฐานกลาง | 中央標準時 | Chūō Hyōjunji | ญี่ปุ่นแผ่นดินใหญ่และเกาหลี (ดูเพิ่มที่เวลามาตรฐานเกาหลี) |

ตั้งแต่เดือนตุลาคม ค.ศ. 1937 มีการใช้เวลามาตรฐานกลางในโอกินาวะตะวันตกและไต้หวัน

## เวลาออมแสงในญี่ปุ่น

แผนที่นี้แสดงความแตกต่างระหว่างเวลาตามกฎหมายและเวลาเฉลี่ยท้องถิ่นในญี่ปุ่นและประเทศใกล้เคียง ทางตะวันออกของฮกไกโดช้ากว่าเวลามาตรฐานท้องถิ่นกว่า 30 นาที และทางตะวันตกของหมู่เกาะรีวกีวเร็วกว่าเวลามาตรฐานท้องถิ่นกว่า 30 นาที เนื่องจากมีการใช้ค่าชดเชยเวลามาตรฐานเดียวที่ UTC+09:00 ทั่วทั้งประเทศญี่ปุ่น แม้กระทั่งในดินแดนทางตะวันออกสุดอย่างเกาะมินามิโทริชิมะ (153°59′E) และดินแดนทางตะวันตกสุดอย่างเกาะโยนางูนิ (122°56′E) ทำให้ดวงอาทิตย์ขึ้นก่อน 04:00 น. ในวันครีษมายันในหลายพื้นที่ของฮกไกโด และตกหลังจาก 19:00 น. ในวันครีษมายันในหลายพื้นที่ทางตะวันออกของประเทศ
ประเทศญี่ปุ่นเคยมีเวลาออมแสงใน ค.ศ. 1948 ถึง 1952 โดยอยู่ในช่วงเดือนพฤษภาคมถึงกันยายนของทุกปี ประเทศสหรัฐกำหนดนโยบายนี้เป็นส่วนหนึ่งของการยึดครองญี่ปุ่นของฝ่ายสัมพันธมิตร ใน ค.ศ. 1952 สามสัปดาห์ก่อนการยึดครองจะสิ้นสุดลง รัฐบาลญี่ปุ่นที่ได้รับอำนาจเพิ่มขึ้น ยกเลิกการใช้เวลาออมแสง และเจ้าหน้าที่ฝ่ายสัมพันธมิตรที่ยึดครองก็ไม่ได้เข้าไปแทรกแซง นับตั้งแต่นั้นมา จึงไม่มีการนำเวลาออมแสงมาใช้ทั่วประเทศญี่ปุ่นอย่างเป็นทางการ

นับตั้งแต่ปลายคริสต์ทศวรรษ 1990 การเคลื่อนไหวเพื่อนำเวลาออมแสงกลับมาใช้ในญี่ปุ่นได้รับความนิยมมากขึ้น โดยมีเป้าหมายเพื่อประหยัดพลังงานและเพิ่มเวลาพักผ่อนหย่อนใจ ภูมิภาคฮกไกโดสนับสนุนการเคลื่อนไหวนี้เป็นพิเศษ เนื่องจากในช่วงฤดูร้อนแสงแดดเริ่มส่องสว่างตั้งแต่เวลา 03:30 น. (ตามเวลามาตรฐาน) เนื่องจากละติจูดสูงและที่ตั้งอยู่ใกล้กับขอบตะวันออกของเขตเวลา โดยเวลาสุริยะของภูมิภาคส่วนใหญ่ใกล้เคียงกับ UTC+10:00 มากกว่า ด้วยเหตุนี้ ดวงอาทิตย์จึงตกหลังเวลา 19:00 น. เพียงไม่นานในพื้นที่ส่วนใหญ่ทางตะวันออกของประเทศ (ในโตเกียว พระอาทิตย์ตกช้าที่สุดของปีคือเวลา 19:01 น. ตั้งแต่วันที่ 26 มิถุนายนถึง 1 กรกฎาคม แม้ว่าจะอยู่ที่ละติจูด 35°41'N ก็ตาม) ตั้งแต่ ค.ศ. 2000 เขตปกครองส่วนท้องถิ่นและหน่วยงานการค้าบางแห่งได้ส่งเสริมการทดลองกำหนดเวลาทำงานให้เร็วขึ้นหนึ่งชั่วโมงในช่วงฤดูร้อนโดยไม่มีการบังคับอย่างเป็นทางการ โดยไม่ต้องปรับนาฬิกาใหม่

## ความเป็นไปได้ในการปรับเขตเวลา

เมื่อวันที่ 22 พฤษภาคม ค.ศ. 2013 นาโอกิ อิโนเซะ ผู้ว่าราชการโตเกียว เสนอปรับเวลามาตรฐานญี่ปุ่นให้เร็วขึ้นอีกสองชั่วโมง (UTC+11) ในการประชุมการแข่งขันในอุตสาหกรรม จุดประสงค์คือเพิ่มอิทธิพลของตลาดการเงินญี่ปุ่นด้วยการให้ตลาดการเงินโตเกียวเริ่มตั้งแต่เนิ่น ๆ รัฐบาลญี่ปุ่นได้ตัดสินใจที่จะพิจารณาข้อเสนอนี้ อย่างไรก็ตาม ไม่มีการหารือเฉพาะเจาะจงเกี่ยวกับข้อเสนอนี้มานานกว่าสิบปีแล้ว

## อ้างอิง

## แหล่งข้อมูลอื่น

* วิกิซอร์ซในภาษาญี่ปุ่น มีงานต้นฉบับเกี่ยวกับ: 明治十九年勅令第五十一号
* What time is it in Japan? Understand Japanese Time
* Current Time in Japan